ຍີ່ປຸ່ນ ຖືກ​ເພື່ອນບ້ານຕ້ອງຕິ ຫຼັງຈາກ ຢ້ຽມຢາມ ​ອະນຸສອນສະຖານທີ່​ເປັນ​ບັນຫາ​ໂຕ້​ແຍ້​ງກັນນັ້ນ
ການ​ຢ້ຽມຢາມ​ຂອງລັດຖະມົນຕີ​ປ້ອງກັນປະເທດ​ຍີ່ປຸ່ນ ທ່ານ Tomomi Inada ທີ່​ອະນຸສອນສະຖານ Yasukuni ​ ໃນ​ນະຄອນ Tokyo ສ້າງ​ຄວາມ​​​ຕຶງຄຽດ​ຈາກ​ຈີນ ​ແລະ​ເກົາຫຼີ​ໃຕ້.
ຍີ່ປຸ່ນ ແມ່ນໄດ້ຖືກຕ້ອງຕິໂດຍປະເທດເພື່ອນບ້ານທັງຫຼາຍ ຫຼັງຈາກທີ່ເຈົ້າໜ້າທີ່ອະວຸໂສ ທາງທະຫານ ໄດ້ເຂົ້າຢ້ຽມຢາມສຸສານທີ່ເປັນບັນຫາໂຕ້ແຍ້ງກັນນັ້ນ ໃນວັນພະຫັດມື້ນີ້ ທີ່ໄດ້ເປັນກຽດໃຫ້ພວກທີ່ເສຍສະລະເລືອດເນື້ອເຊື້ອໄຂໃນສົງຄາມ ຊຶ່ງຮວມທັງພວກ ທີ່ຖືກຕັດສິນວ່າມີໂທດໃນຄະດີອາດສະຍາກຳສົງຄາມຕ່າງໆ ການຢ້ຽມຢາມຂອງລັດຖະມົນຕີປ້ອງກັນປະເທດຍີ່ປຸ່ນ ທ່ານ Tomomi Inada ທີ່ສຸສານ Yasukuni ໃນນະຄອນ Tokyo ສ້າງຄວາມເຄັ່ງຕຶງຈາກຈີນ ແລະເກົາຫຼີໃຕ້ ທີ່ຖືວ່າ ສຸສານດັ່ງກ່າວນີ້ ເປັນສັນຍາລັກຄວາມໂຫດຮ້າຍຂອງຍີ່ປຸ່ນ ເມື່ອປາງສົງຄາມ ກ່ອນແລະຫຼັງສົງຄາມໂລກຄັ້ງທີ II ຕອນທີ່ປະເທດດັ່ງກ່າວເຂົ້າຍຶດເອົາຫຼາຍໆອານາເຂດໃນພາກ ພື້ນເອເຊຍຕາເວັນອອກ ຊຶ່ງທ່ານ Inada ໄດ້ບອກ ພວກນັກຂ່າວຫຼັງຈາກທີ່ໄດ້ຢ້ຽມຢາມສະຖານທີ່ດັ່ງກ່າວແລ້ວ ສາຍພົວພັນລະຫວ່າງຈີນກັບຍີ່ປຸ່ນ ໄດ້ມີຮອຍລ້າວທີ່ຈີນ ເຫັນວ່າຍີ່ປຸ່ນລັງເລໃຈໃນ ການຂໍຂະມາໂທດໃນການກະທຳຂອງຍີ່ປຸ່ນ ໃນອະດີດ ໂຄສົກຂອງກະຊວງການຕ່າງ ປະເທດຈີນ ທ່ານ Hua Chunying ໄດ້ກ່າວຢ່າງບໍ່ພໍໃຈໃນການຢ້ຽມຢາມຂອງຍີ່ປຸ່ນ ຄັ້ງນີ້ ໂດຍກ່າວວ່າ